HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa! Olen Hermes Falcao Jr.
Kiva olla seurassanne tänään, -
sillä puhumme tärkeästä asiasta Jumalan Sanassa.
Olemme tulossa uuteen vuoteen 2023.
Se on aivan edessämme. Aika menee nopeasti.
Monia muutoksia tapahtuu. Mutta tahdon puhua toivosta.
Raamatulla on paljon sanottavaa toivosta -
ja siitä, miten meidän tulisi täyttyä toivolla.
Maailma muuttuu monella tavalla.
Maailma on 20 vuodessa muuttunut valtavan paljon.
On tauteja, talousongelmia, -
poliittisia ongelmia ja paljon muuta.
Tuleva vuosi ahdistaa ihmisiä.
He pohtivat sydämessään, mitä mahtaa olla tulossa, -
millaista heidän elämänsä tulee olemaan -
ja mitä huomenna tapahtuu.
Tällaiset ahdistuksen ja tulevaisuuteen liittyvän murehtimisen tunteet -
ovat täyttäneet ihmisen mielet aina uuden vuoden kynnyksellä.
Se on luonnollista maailmalle.
Mutta tahdon kertoa, mitä Raamattu sanoo toivosta.
Sillä toivo on yksinkertaisesti hyvien asioiden odottamista toteutuvaksi.
Se on luottavaista odotusta, että jotain hyvää tapahtuu.
Tiedämme, että Raamattu sanoo, -
että lopunaikoina tulee paljon kaaosta ja raskaita tapahtumia.
Raamattu kuitenkin sanoo, -
että uskovalla on aina toivoa. Raamattu puhuu siunatusta toivosta, -
joka on usko Kristuksen tulemukseen ja seurakunnan ylöstempaukseen.
Palaamme siihen, mutta haluan antaa käytännön avaimia siitä, -
miten voi täyttää elämän toivolla Jumalan edessä, -
niin että astumme uuteen vuoteen odottaen hyviä asioita tapahtuvaksi -
elämässäsi, perheessäsi, työssäsi, mitä sitten teetkin.
Jos teet sen Herrassa, menestyt -
kaaoksen ja maailman ongelmien keskellä Jeesuksen nimessä.
Luen, mitä Raamattu sanoo Roomalaiskirjeessä.
Luen jakeen 13.
Room. 15:13.
"Mutta toivon Jumala täyttäköön teidät -
kaikella ilolla ja rauhalla uskossa, -
niin että teillä olisi runsas toivo Pyhän Hengen voiman kautta."
Monet kysyvät, mikä on Jumalan tahto. Vastaan yksinkertaisesti, -
että Jumalan tahto löytyy Sanasta. Sana ilmoittaa Hänen tahtonsa.
Tässä Paavali Pyhän Hengen innoittamana sanoo: -
"Mutta toivon Jumala..." Jumalamme on toivon Jumala.
Hän ei ole synkkyyden ja kurjuuden Jumala.
Hän ei ole kirouksen Jumala vaan toivon Jumala.
Niin Paavali kuvailee Jumalaa -
Pyhän Hengen innoittamana.
"Mutta toivon Jumala täyttäköön teidät..."
Millä? "...kaikella ilolla ja rauhalla uskossa, -
niin että teillä olisi runsas..." Mikä? Runsas ahdistus tai epätoivo.
Runsas suru. Raamattu ei sano niin.
"...niin että teillä olisi runsas toivo".
Jumalan tahto uskovalle, minulle itselleni ja sinulle on se, -
että sydämessämme on toivo tulevan vuoden varalle -
ja vieläpä runsas toivo.
Minkä kautta? Pyhän Hengen voiman kautta.
Niin Raamattu selittää ja julistaa siitä, mikä Jumalan Sana on.
Meillä on runsas toivo koettelemustenkin aikana -
ja maailman kaaoksen keskellä.
Meillä on runsas toivo Pyhän Hengen voiman kautta.
Siitä jo tiedän, että Jumalan tahto on, että minulla on toivo. Mikä on toivo?
Jumalan hyvien asioiden luottavaista odotusta.
Jumalan lupausten luottavaista odotusta.
Annan käytännön avaimia. Sitten rukoilemme kaikkien puolesta.
Rukoilemme tulevan vuoden puolesta.
Rukoilemme, että Pyhä Henki voitelee sinut ja koskettaa sydäntäsi toivolla.
Hänen tahtonsa tosiaan on, että sinulla on runsas toivo.
Annan joitain käytännön avaimia.
Niistä yksi on 1. Sam. 17:ssä -
jakeissa 34―37, -
kun Daavid oli menossa taistelemaan Goljatia vastaan.
Hän kohtasi valtavan haasteen.
Se merkitsi jotain.
Joko hänet tapettaisiin -
tai hän siirtyisi seuraavalle tasolle.
Ne olivat ainoat todelliset vaihtoehdot.
Joko Goljat tappaisi Daavidin -
niin kuin Goljat uhkaili häntä.
"Minä tapan sinut. Sinun lihasi annetaan taivaan linnuille.
Ne syövät lihaasi. Tuhoudut."
Tai Daavid tuhoaisi Goljatin -
ja menisi seuraavalle tasolle Jumalan lupauksessa.
Daavid teki jotain voimallista, -
ja se on ensimmäinen avain, jonka haluan antaa.
Daavid muisti todistukset siitä, -
miten Jumala oli pelastanut aiemmin ennen senhetkistä taistelua.
Sanon uudelleen. Daavid muisti, mitä Herra oli tehnyt aiemmin.
Hän sai siitä voimaa käydä senhetkistä taisteluaan.
Hän kohtasi nyt Goljat-nimisen jättiläisen.
Luonnollisessa mielessä se oli pelottavaa.
Mutta Daavid katseli Goljatia hengen silmillä.
Hän ei katsonut Goljatia luonnollisin silmin -
vaan Jumalan silmin.
Katso, mitä Daavid sanoi 1. Sam. 17:34―37:ssä.
Luen King James Version -käännöksestä.
"Ja Daavid sanoi: 'Herra, joka on pelastanut minut -
leijonan ja karhun kynsistä, -
pelastaa minut myös tämän filistealaisen käsistä.
Silloin Saul sanoi Daavidille: 'Mene; Herra olkoon sinun kanssasi'."
Daavid siis muistutti itseään -
siitä, mitä Herra oli tehnyt.
Hän muisti, miten Jumala oli pelastanut.
Jos aiot muistella menneitä, älä muistele ikäviä tapahtumia.
Älä muistele sellaista, mikä ei tuo Jumalalle kunniaa.
Muistele asioita, jotka tuovat Jumalalle kunniaa.
Älä muistele virheitä, vikoja ja epäonnistumisia.
Muistele asioita, jotka tuovat Jumalalle kunnian, ja muista ne.
Ne antavat sinulle voimaa tämänhetkiseen taisteluun.
Daavid muisteli ja sanoi: "Herra, joka on pelastanut minut -
leijonan ja karhun kynsistä". Hän muisti kaksi taistelua.
Leijonan ja karhun.
Hän sanoi, että Herra pelasti hänet leijonan ja karhun kynsistä.
Eli Herra oli hänen kanssaan kummassakin taistelussa.
Mitä hän sanoi? "[Hän] pelastaa minut myös tämän filistealaisen käsistä".
Hän muisti aiemmat pelastamiset ja sanoi: "Tämän jättiläisen käy samoin."
Hän ammensi toivoa aiemmista voitoista.
Se on ensimmäinen avain.
Muista, -
muista, -
mitä Herra on jo tehnyt sinulle aiemmin.
Muista aiemmat voitot.
Kenties se oli taloudellinen voitto tai yliluonnollisen paranemisen voitto.
Ehkä se oli voitto perheessä tai millä tahansa alueella, -
jolla kävit taistelun, ja Herra antoi läpimurron ja voiton. Muista se.
Julista se. "Herra, joka pelasti minut vuonna 2010, -
Herra, joka pelasti minut vuonna 2005, -
Herra, joka oli kanssani, kun olin alhossa, -
ja Hän pelastaa minut myös tästä tämänhetkisestä taistelusta."
Toivoa pitää kasvattaa.
Miten sitä kasvatetaan? Muistelemalla aiempia voittoja, -
pelastumisia ja Jumalan tekoja elämässä.
Nostan ne muistooni, sillä ne ovat polttoainetta, -
jotka antavat toivoa tämänhetkiseen taisteluun. Se on ensimmäinen avain.
Rohkaisen sinua. Ala tehdä niin.
Ala ylistää sitä, mitä Herra on tehnyt, -
äläkä sitä, mitä paholainen on tehnyt.
Ala muistella Jumalan antamia pelastuksia ja voittoja.
Se antaa sinulle toivoa, sillä Jumala tahtoo, että olet täynnä toivoa.
Käymme lyhyellä katkolla. Sen jälkeen annan lisää avaimia, -
joiden avulla voimme pitää sydämemme täynnä toivoa Herrassa.
IHMEIDEN LÄHETYSMATKA BRASILIAAN 2023.
5.―14. maaliskuuta.
MUKANA JORDAN MORRIS
Kristus kuoli puolestamme!
Tule todistamaan Jumalan voimaa.
Niin on Jumala maailmaa rakastanut, -
että Hän antoi ainokaisen Poikansa, -
ettei yksikään, joka Häneen uskoo, -
ei hukkuisi.
Jeesuksen nimessä, kieli, vapaudu!
Nyt! Jeesuksen nimessä.
Michael, sano "Jeesus". - "Jeesus".
JA HERMES FALCAO JR.
Tänä iltana otan vastaan -
ilmaisena lahjana -
ikuisen elämän.
IHMEITÄ
Hei taas! Olen innoistani Brasiliaan tulemisesta.
Lähde mukaamme. Tässä on ryhmä, -
joka lähti kanssamme Brasiliaan. Veimme sinne 18 ihmistä.
Se oli ilmiömäistä ja mahtavaa. Oli monia kokemuksia Jumalan kanssa.
Ryhmä hitsautui yhteen. Oli voitelua, opetusta, -
rukousta sairaiden puolesta, tiedonsanoja.
Se oli uskomatonta. Lähde sinäkin mukaan.
Ehkä kysyt: "Miten pääsen? Asun niin kaukanakin."
Voit tulla mistä päin tahansa maailmassa. Ei ole väliä, missä asut.
Ota vain yhteyttä meihin, niin luodaan kontakti, jotta voit tulla kanssamme.
Siitä tulee uskomatonta. Et tule katumaan sitä.
Palaan sanomaan, jonka aihe on toivo -
ja se, miten Herra haluaa sydämesi olevan täynnä toivoa.
Toivo on luottavaista odotusta Jumalan hyvyyteen. Yksinkertainen määritelmä.
Luottavaista odotusta Jumalan hyvyyteen.
Odotat, että Jumalan hyvyys on kanssasi.
"Mutta maailma on niin paha. Sitä minä odotan."
Tiedätkö mitä? Vaikka ympärillä olisi kaaos, -
voi odottaa Jumalan hyvyyttä, sillä Hän on luvannut sen.
Ensimmäinen avain ennen katkoa oli muistaa, -
miten Jumala on pelastanut, suojellut, siunannut ja antanut voittoja aiemmin.
Ne ovat polttoainetta seuraavaan taisteluun.
Niin Daavid teki.
Taistelun hetkellä hän muisti aiemmat voitot.
Hän käytti sitä polttoaineena taistelussa Goljatia vastaan.
Tuloksena oli, että hän voitti Goljatin ja sai paikan palatsista.
Haaste, joka edusti kuolemaa, -
oli vain ponnahduslauta hänen tulevalle suunnalleen.
Haluan muistuttaa siitä. Se, mitä nyt kohtaat, -
voi olla vain ponnahduslauta seuraavalle tasollesi.
Niin Daavid teki. Hän muisti pelastumiset, -
jotta hän pystyi kohtaamaan Goljatin ja voittamaan.
Saman haluan sinun tekevän. Sillä hetkellä, kun alat muistaa...
Olen rukoillut seurakuntamme kanssa.
Kuluneena vuonna meillä oli rukous- ja paastoviikko.
Kirjoitin ylös, millaisia rukousaiheita meillä oli.
Etsin muistiinpanot ja luin ne.
Nyt näen, että monet rukoilemamme asiat -
ovat nyt todellisuutta.
Pystyin näkemään, mitä rukoilin, -
ja pystyin näkemään sen toteutumisen. Se lisäsi uskoani ja toivoani.
Uskoa ja toivoa pitää ruokkia.
Toivo on luottavaista odotusta Jumalan hyvyyttä kohtaan.
Toinen avain, jonka tahdon antaa teille, -
on pitää Jumalan Sana edessäsi, -
sillä Raamatulla on niin paljon sanottavaa -
meille uskoville Herran hyvyydestä ja varjeluksesta elämämme yllä.
Psalmi 27:1.
Luen New Living Translation -versiosta.
"Herra on minun valkeuteni ja autuuteni: -
ketä minä pelkään!
Herra on minun elämäni turva: ketä minä vapisen!
Kun pahat käyvät minun kimppuuni, syömään minun lihaani, -
niin he, minun ahdistajani ja vihamieheni, kompastuvat ja kaatuvat.
Vaikka sotajoukko asettuisi minua vastaan, ei minun sydämeni pelkäisi; -
vaikka sota nousisi minua vastaan, siinäkin minä olisin turvassa."
Se on Daavidin psalmi.
Daavid tiesi, miltä taistelut näyttävät, sillä Hän oli soturi.
Ja hän tiesi, miltä vaara näytti.
Silti kun hän kirjoitti siitä, -
hän kirjoitti: "Herra on valkeuteni ja autuuteni. Ketä minä pelkään!"
Pidä Herran Sana edessäsi aina.
Jumalan Sana on kuin kallio, jolla seisomme.
Raamattu sanoo, että Jeesus kertoi -
vertauksen miehestä, joka rakensi talonsa hiekalle.
Raamattu sanoo, että tuulet ja sateet tulivat -
ja puhalsivat taloa vasten, -
ja suuri oli sen sortuminen, sillä se oli rakennettu hiekalle.
Mutta toinen mies rakensi kalliolle, vakaalle maaperälle.
Tuulet ja sateet tulivat, mutta talo ei sortunut, -
sillä se oli rakennettu kalliolle.
Kallio kuvastaa Jumalan Sanaa.
Pidä Jumalan Sana edessäsi.
Pidä Jumalan lupaus edessäsi, sillä ne ovat vankka kallio, -
joka pitää sinua pystyssä vaikeina aikoina.
Ne ovat vankka kallio, joka antaa sinulle toivoa, -
silloin kun on hätä.
Raamattu sanoo, että Jumala on auttajamme hädän hetkellä.
Kun alan tehdä näitä asioita, muistelen menneitä.
Muistan aiemmat voitot.
Ja alan pitää Jumalan Sanaa edessäni koko ajan.
Miten se vaikuttaa?
Se antaa minulle toivoa huomisesta.
Alan luottaa Herraan.
Raamattu sanoo myös, -
että Herra ei ikinä jätä eikä hylkää meitä.
Hepr. 13:5: -
"Älkää olko vaelluksessanne ahneita; tyytykää siihen, mitä teillä on; -
sillä hän itse on sanonut: 'En minä sinua hylkää enkä sinua jätä'; -
niin että me turvallisin mielin sanomme: 'Herra on minun auttajani, -
en minä pelkää; mitä voi ihminen minulle tehdä?'"
Raamattu sanoo hyvin selvästi, -
että Jumala ei ikinä jätä eikä hylkää minua.
Minun pitää laittaa se eteeni ja muistaa Jumalan Sana.
Minun pitää muistuttaa itseäni Hänen hyvyydestään.
Ensinnäkin muista aiemmat voitot. Toiseksi pidä Jumalan Sana edessäsi.
Muista Jumalan lupaus. Ota Jumalan Sana perustaksesi.
Annan kolmannen avaimen, joka saa täyttymään toivolla.
Rukoile lakkaamatta. Raamattu puhuu siitä.
Matt. 7:7:ssä sanotaan: -
"Anokaa, niin teille annetaan; etsikää, niin te löydätte; -
kolkuttakaa, niin teille avataan.
Sillä jokainen anova saa, ja etsivä löytää, -
ja kolkuttavalle avataan."
Raamattu tekee selväksi, että jos meillä on tarve, -
anotaan Jumalalta uskossa uskoen, että Hän kuulee.
Raamattu sanoo myös, että Hänen silmänsä tarkkaavat vanhurskaita -
ja Hänen korvansa heidän rukouksiansa.
Se tarkoittaa, että Herra kuulee kaiken, mitä rukoilet.
Ja kun rukoilet, alkaa virrata usko.
Ja kun usko alkaa virrata, tulee myös toivo, sillä se on aina tulevaa varten.
Usko on tätä hetkeä varten.
Toivo näkee aina tulevaisuuden.
Emme pelkää, koska meillä on toivo, -
että jonain päivänä pääsemme Jeesuksen luo iäksi.
Toivomme on Uudessa Jerusalemissa, sillä se on tulevaisuus.
Meillä on luottamus, luottavainen odotus Jumalan hyvyydestä.
Raamattu sanoo Ps. 23:ssa, että hyvyys ja laupeus -
seuraavat meitä koko elämämme ajan. Siinä ei sanota, että vaikeudet -
ja epätoivo seuraavat meitä. Hyvyys ja laupeus.
Odotan siis sitä, mitä Raamattu sanoo.
Odotan, että Hänen hyvyytensä ja laupeutensa -
seuraavat minua kaikkialle, minne menen.
Raamattu sanoo myös, ettei Hän ikinä jätä eikä hylkää.
Numero 3: Rukoile niiden asioiden puolesta, -
jotka aiheuttavat ahdistusta tai stressiä.
Älä yksinomaan puhu niistä. Rukoile. Niin teemmekin.
1. Muista aiemmat voitot. 2. Pidä Sana edessäsi.
3. Rukoile. Niin teemme seuraavaksi. Rukoilemme kolmen avaimen päälle.
Rukoillaan Jeesuksen nimessä tulevan vuoden puolesta.
Isä, Jeesuksen nimessä -
rukoilemme kaikkien katsojien puolesta -
ja jokaisen sellaisen puolesta, jota vuosi 2023 ahdistaa.
Rukoilemme, että he aktivoivat nämä kolme avainta Sanasta -
ja muistavat voitot ja Herran hyvyyden -
sekä laittavat Jumalan Sanan eteensä -
ja rukoilevat, Herra.
He eivät vain puhu asioista, vaan rukoilevat, anovat, etsivät -
ja kolkuttavat taivaan ovelle.
Kosketa heitä tässä hetkessä Jeesuksen nimessä. Paranna sairaat.
Kosketa heitä yliluonnollisesti. Täytä heidän sydämensä toivolla.
Roomalaiskirjeen mukaan olkoon heillä runsas toivo.
Rukoilen, että heidän sydämensä täyttyvät toivolla -
Jeesuksen väkevässä nimessä.
Rukoilen, etteivät he palaa enää ennalleen. Kosketa sairaita.
Vapauta vaivatut. Täytä heidän sydämensä yliluonnollisella toivolla.
Herran Jeesuksen Kristuksen ihanassa ja väkevässä nimessä -
me rukoilemme.
Ota meihin yhteyttä sosiaalisessa mediassa.
On tärkeää, että tilaat YouTube-kanavamme, -
niin voit katsella suoria lähetyksiä, jumalanpalveluksia ja klippejä -
ja tulet valtavan siunatuksi. Tilaa YouTube-kanavamme.
Seuraa minua Instagramissa, Twitterissä ja Facebookissa, -
kaikissa näissä hienoissa välineissä, joita on käytettävissämme.
Muista ilmoittautua Brasilian-matkalle. On tärkeää lähteä lähetysmatkalle, -
jos Herra siunaa matkavaroilla.
Muistan erään naisen seura- kunnastamme. Hänellä ei ollut rahaa.
Hän uskoi Herraa. Herra lähetti matkaan tarvittavat rahat -
ja vielä ylimääräistäkin, niin että hän siunasi sillä tavoittamiskampanjaa.
Usko siis Jumalaan, että Hän huolehtii tarpeista.
Jos haluat lähteä Brasiliaan, lähetä meille sähköpostia -
ja kerro, että haluat mukaan. Haluamme nähdä sinut -
ja osallistua kanssasi. Se on hieno seikkailu, -
jonka Herra tekee Brasiliassa.
Tiedämme varmaksi, että se siunaa elämääsi.
Pyydämme Jumalalta sinulle siunauksia vuonna 2023.
Onnellista ja ihanaa siunattua vuotta Jumalan läsnäolossa!
Siunausta sinulle ja perheellesi. Nähdään ensi kerralla.
Onnellista vuotta 2023!
Kiitos seurasta tänään!
Ohjelmamme on näkynyt TV7:llä nyt yhdeksän vuotta.
Sinä aikana työmme on kasvanut. Olemme julistaneet ilosanomaa.
Ihmisiä on pelastunut, parantunut, vapautunut ja rohkaistunut uskossa.
Jos uskot tähän työhön, ja ohjelmat ovat siunanneet sinua, -
kylvä siemen. Tukitiedot ovat ruudussa.
Lahjoita jo tänään. Sillä tavalla olet mukana levittämässä evankeliumia -
ja rakentamassa uskovia monissa eri maissa.
Siunausta! Olet meille rakas. Kiitos kumppanuudestasi.
Ystävyytesi ja kumppanuutesi on työllemme tärkeää.
Olet meille hyvin rakas. Jumalan siunausta! Tehdään se.
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz